Source: http://docplayer.ro/177011104-Repere-legislative-%C5%9Fi-jurispruden%C5%A3iale-privind-votul-prin-coresponden%C5%A3%C4%83.html
Timestamp: 2020-02-27 02:45:53+00:00

Document:
REPERE LEGISLATIVE ŞI JURISPRUDENŢIALE PRIVIND VOTUL PRIN CORESPONDENŢĂ - PDF Free Download
REPERE LEGISLATIVE ŞI JURISPRUDENŢIALE PRIVIND VOTUL PRIN CORESPONDENŢĂ
Download "REPERE LEGISLATIVE ŞI JURISPRUDENŢIALE PRIVIND VOTUL PRIN CORESPONDENŢĂ"
Bucur Gheorghiu
1 Tudorel TOADER Marieta SAFTA REPERE LEGISLATIVE ŞI JURISPRUDENŢIALE PRIVIND VOTUL PRIN CORESPONDENŢĂ Tudorel TOADER Prof. univ. dr., Facultatea de Drept, Universitatea Al.I. Cuza din Iaşi; Judecător, Curtea Constituţională a României Marieta SAFTA Lector univ. dr., Facultatea de Drept, Universitatea Titu Maiorescu din Bucureşti; Prim magistrat-asistent, Curtea Constituţională a României Din examinarea reglementărilor în materie se constată că această modalitate de votare se referă, în esenţă, la transmiterea votului prin poştă, fie direct la autoritatea electorală corespunzătoare din circumscripţia electorală a alegătorului din ţara de origine, fie la ambasada sau consulatul ţării care are jurisdicţie asupra alegătorului. De regulă, buletinul de vot este transmis alegătorului prin poştă, împreună cu un plic interior şi unul exterior. Buletinul de vot completat este introdus în plicul interior, care este apoi introdus în plicul exterior şi trimis prin poştă. De regulă, serviciul poştal este gratuit. Principalul avantaj al votului prin corespondenţă îl constituie facilitarea exercitării dreptului de vot pentru cetăţenii care locuiesc în străinătate. În cele ce urmează, vom prezenta câteva repere legislative şi jurisprudenţiale referitoare la votul prin corespondenţă, pornind de la cadrul general dat de normele constituţionale care consacră drepturile politice şi particularizând cu exemple din jurisprudenţa unor curţi constituţionale care au fost chemate să se pronunţe asupra constituţionalităţii reglementărilor referitoare la această modalitate de exercitare a dreptului de vot. I. Constituţia României Articolul 36. Dreptul de vot (1) Cetăţenii au drept de vot de la vârsta de 18 ani, împliniţi până în ziua alegerilor inclusiv. (2) Nu au drept de vot debilii sau alienaţii mintal, puşi sub interdicţie, şi nici persoanele condamnate, prin hotărâre judecătorească definitivă, la pierderea drepturilor electorale. REVISTA DE DREPT CONSTITUŢIONAL 292
2 Repere legislative şi jurisprudenţiale privind votul prin corespondenţă Articolul 37. Dreptul de a fi ales (1) Au dreptul de a fi aleşi cetăţenii cu drept de vot care îndeplinesc condiţiile prevăzute în articolul 16 alineatul (3), dacă nu le este interzisă asocierea în partide politice, potrivit articolului 40 alineatul (3). (2) Candidaţii trebuie să fi împlinit, până în ziua alegerilor inclusiv, vârsta de cel puţin 23 de ani pentru a fi aleşi în Camera Deputaţilor sau în organele administraţiei publice locale, vârsta de cel puţin 33 de ani pentru a fi aleşi în Senat şi vârsta de cel puţin 35 de ani pentru a fi aleşi în funcţia de Preşedinte al României. Articolul 38. Dreptul de a fi ales în Parlamentul European În condiţiile aderării României la Uniunea Europeană, cetăţenii români au dreptul de a alege şi de a fi aleşi în Parlamentul European. Din examinarea sistematică a Constituţiei se deduc următoarele trăsături ale votului în România: - universalitatea se referă la faptul că beneficiază de acest drept toţi cetăţenii români, cu circumstanţierile prevăzute de legiuitorul constituant, respectiv cu excluderea minorilor (în considerarea faptului că participarea la viaţa politică a statului impune un anume grad de maturitate şi responsabilitate), a alienaţilor şi debililor mintal (în considerarea faptului că, neavând posibilitatea unui discernământ al acţiunilor lor, nu pot vota), a celor care au suferit condamnări inclusiv la pedeapsa complementară a pierderii drepturilor electorale; - egalitatea este reflectată atât în numărul de voturi de care dispune fiecare cetăţean, cât şi în ponderea fiecărui vot în desemnarea reprezentanţilor naţiunii: astfel, fiecare cetăţean are dreptul la un singur vot, iar acest vot are aceeaşi pondere cu a tuturor celorlalte voturi în desemnarea aceleiaşi autorităţi a statului, indiferent de persoana celui care a exercitat dreptul la vot; - caracterul direct se referă la faptul că cetăţenii aleg direct şi personal, fără niciun intermediar sau delegat, reprezentanţii lor în Parlament; - caracterul secret se referă la faptul că votul cetăţenilor nu este public, ceea ce constituie una dintre cele mai puternice garanţii ale corectitudinii votului; - caracterul liber exprimat se referă la faptul că exprimarea voinţei cetăţenilor în alegeri nu trebuie viciată în niciun fel, precum şi la faptul că votul nu este obligatoriu. II. Primul Protocol adiţional la Convenţia Europeană a Drepturilor Omului Articolul 3. Dreptul la alegeri libere Înaltele Părţi Contractante se angajează să organizeze, la intervale rezonabile, alegeri libere cu vot secret, în condiţiile care asigură libera exprimare a opiniei poporului cu privire la alegerea corpului legislativ. III. Carta drepturilor fundamentale a Uniunii Europene ACTUALITĂŢI CONSTITUŢIONALE 293
3 Tudorel TOADER Marieta SAFTA Articolul 39. Dreptul de a alege şi de a fi ales în Parlamentul European (1) Orice cetăţean al Uniunii are dreptul de a alege şi de a fi ales în cadrul alegerilor pentru Parlamentul European, în statul membru în care acesta îşi are reşedinţa, în aceleaşi condiţii ca şi resortisanţii acestui stat. (2) Membrii Parlamentului European sunt aleşi prin vot universal direct, liber şi secret. 1. Valoare juridică IV. Documentele Comisiei de la Veneţia Curtea Constituţională a României a statuat că actele Comisiei de la Veneţia nu au caracter obligatoriu, dar recomandările sale constituie coordonate ale unui scrutin democratic, în raport de care statele care se caracterizează ca aparţinând acestui tip de regim îşi pot manifesta opţiunea liberă în materie electorală, cu respectarea drepturilor fundamentale ale omului, în general, şi a dreptului de a fi ales şi de a alege, în special (s.n.). Curtea a mai arătat că, de altfel, Codul bunelor practici în materie electorală este reţinut ca document internaţional relevant şi în jurisprudenţa Curţii Europene a Drepturilor Omului (de exemplu, Hotărârea pronunţată în Cauza Petkov şi alţii împotriva Bulgariei din 11 iunie 2009 sau Hotărârea pronunţată în Cauza Grosaru împotriva României din 2 martie 2010) Acte de referinţă Principalul document de referinţă în materie, invocat adesea şi de Curtea Constituţională în jurisprudenţa sa, îl constituie Codul bunelor practici în materie electorală Linii directoare şi raport explicativ, adoptat de Comisia Europeană pentru Democraţie prin Drept în cadrul celei de-a 52-a Sesiuni Plenare (Veneţia, octombrie 2002) 2, act care: a) evidenţiază principiile care constituie baza patrimoniului electoral european, şi anume sufragiul universal, egal, liber exprimat, secret şi direct, explicitând fiecare dintre aceste trăsături; b) accentuează stabilitatea unor reguli ale dreptului electoral, în special cele care reglementează sistemul electoral propriu-zis, componenţa comisiilor electorale şi constituirea teritorială a circumscripţiilor. Se statuează în acest sens că ar fi necesar a se evita, nu atât modificarea sistemelor de scrutin ele pot fi întotdeauna îmbunătăţite, ci modificarea lor frecventă sau cu puţin timp (cel puţin un an) înainte de alegeri. Chiar în absenţa unei intenţii de manipulare, modificările vor fi dictate de interesele iminente ale partidului politic (s.n.). Subliniind aceleaşi principii, Raportul asupra calendarului şi inventarului criteriilor politice de evaluare a alegerilor adoptat de Consiliul pentru alegeri democratice cu ocazia celei de-a 34-a Reuniuni (Veneţia, 14 octombrie 2010) reţine, 1 Decizia nr. 682/2012, publicată în M. Of. nr. 473 din 11 iulie REVISTA DE DREPT CONSTITUŢIONAL 294
4 Repere legislative şi jurisprudenţiale privind votul prin corespondenţă totodată, că orice reformă care vizează legislaţia electorală care urmează să se aplice unor alegeri trebuie să aibă loc suficient de devreme pentru a putea fi cu adevărat aplicabilă. Cu toate acestea, în anumite situaţii, pot fi acceptate excepţii de la regula de un an, de exemplu, dacă este necesar să fie remediate pe cale legislativă probleme neprevăzute sau pentru a rectifica legislaţia electorală, acolo unde aceasta ar aduce atingere drepturilor recunoscute la nivel internaţional. Punctual, cu privire la modalităţile de vot, abordate din perspectiva principiilor patrimoniului electoral european, Liniile directoare stabilesc mai întâi, la pct ii), principiul potrivit căruia alegătorii trebuie să beneficieze întotdeauna de posibilitatea de a vota într-o secţie de votare. Alte modalităţi de votare sunt acceptate numai în următoarele condiţii (...), acestea fiind prevăzute distinct pentru votarea prin corespondenţă, votul electronic,votarea prin procură, utilizarea urnelor de votare. Astfel, votarea prin corespondenţă poate fi permisă numai în cazul în care activitatea serviciilor poştale este sigură şi fiabilă, dreptul de a vota prin corespondenţă poate fi acordat persoanelor internate în spital, deţinuţilor, persoanelor cu mobilitate redusă sau persoanelor cu drept de vot care domiciliază în străinătate; frauda sau intimidarea nu trebuie să fie permise (s.n.) [pct iii)]. Dezvoltând aceste principii în Raportul explicativ, la pct , se reţine că: Deseori votarea prin corespondenţă şi prin procură este permisă în ţările occidentale, dar modalităţile desfăşurării acestor două forme variază considerabil de la un stat la altul. De exemplu, votarea prin corespondenţă poate fi folosită mult într-o ţară şi interzisă în alta pentru a evita pericolul unor eventuale falsificări electorale. Acest fel de votare poate fi permis numai în cazul când serviciile poştale sunt protejate de orice manipulări intenţionate şi sigure, în sensul că funcţionează eficient ( ). Cu toate acestea, respectând anumite măsuri de precauţie, votarea prin corespondenţă poate fi folosită pentru a oferi pacienţilor internaţi în spital, deţinuţilor, persoanelor cu mobilitate redusă sau persoanelor cu drept de vot care domiciliază în străinătate posibilitatea de a-şi exercita dreptul de vot, în măsura în care riscul de falsificare sau de intimidare este eliminat. Votarea prin corespondenţă trebuie desfăşurată conform unei proceduri speciale, cu câteva zile înainte de alegeri (s.n.). V. Jurisprudenţa Curţii Constituţionale a României Nefiind reglementată această modalitate de vot în România, nu există o jurisprudenţă a Curţii Constituţionale care să se refere la votul prin corespondenţă. Considerentele deciziilor Curţii Constituţionale a României au devenit însă din ce în ce mai persuasive în evidenţierea unor obligaţii ale legiuitorului în materie electorală determinate de constatarea numeroaselor modificări ale legislaţiei în materie şi a deficienţelor sistemului electoral sesizate cu prilejul alegerilor parlamentare din anul 2008 şi al celor prezidenţiale din În această jurisprudenţă (deopotrivă de reţinut şi respectat cu privire la orice modalitate de exercitare a votului), Curtea Constituţională a subliniat necesitatea reexaminării întregii legislaţii electorale, evidenţiind aspectele care trebuie supuse reexaminării şi principiile pe care legiuitorul trebuie să le aibă în vedere în acest sens ACTUALITĂŢI CONSTITUŢIONALE 295
5 Tudorel TOADER Marieta SAFTA şi, totodată, a subliniat necesitatea stabilităţii legii în materie electorală, expresie a principiului securităţii juridice 3. Astfel, prin Decizia nr. 61 din 14 ianuarie , Curtea a reţinut următoarele: În activitatea sa, Curtea Constituţională a soluţionat mai multe cauze privind constituţionalitatea unor dispoziţii ale Legii nr. 35/2008 pentru alegerea Camerei Deputaţilor şi a Senatului, constatând că actuala reglementare a sistemului electoral românesc prezintă o serie de imperfecţiuni şi, ca atare, se impune o reconsiderare a acesteia din perspectiva alegerilor parlamentare din anul 2012, care să asigure, sub toate aspectele, organizarea şi desfăşurarea unor alegeri democratice în România. În această privinţă, Curtea consideră că trebuie, în primul rând, să se pornească de la realităţile economice, politice şi sociale ale ţării, de la rolul partidelor politice în procesul electoral, de la necesitatea raţionalizării Parlamentului şi, în final, să fie reglementat un tip de scrutin corespunzător concluziilor desprinse şi care să aibă corespondent în tipurile de scrutin care se regăsesc în majoritatea statelor europene. Curtea a reţinut, totodată, că Legea nr. 35/2009, cu modificările şi completările ulterioare, reglementează un mecanism electoral care nu are nicio legătură cu elementele de conţinut ale tipului de scrutin majoritar uninominal, organizat cu un singur tur şi care este practicat în alte state. Este de reţinut că niciun sistem electoral în care este reglementat un tip de scrutin majoritar uninominal cu un singur tur de scrutin nu prevede vreun prag electoral, în timp ce Legea nr. 35/2008 prevede două tipuri de praguri electorale alternative. Rezultatele alegerilor parlamentare din noiembrie 2008 au arătat că mecanismul utilizat pentru atribuirea mandatelor a avut drept consecinţă rezultate neconforme celor specifice unui tip de scrutin majoritar uninominal, rezultate determinate de calculele matematice reglementate de regulile procedurii electorale ale scrutinului uninominal prevăzut de Legea nr. 35/2008. Aşa se face că desemnarea unor parlamentari s-a realizat pe baza unor calcule, fără ca o asemenea desemnare să rezulte din alegeri, în urma exprimării prin vot a opţiunilor politice. Prin Decizia nr. 503 din 20 aprilie , Curtea a admis excepţia de neconstituţionalitate a dispoziţiilor art. 48 alin. (17) din Legea nr. 35/2008, întrucât îndepărta de la procesul electoral, în cazul alegerilor parţiale, candidatura ca independent a unei persoane, încălcând astfel prevederile art. 37 din Constituţie Dreptul de a fi ales. Prin Decizia nr. 51 din 25 ianuarie , Curtea a admis obiecţia de neconstituţionalitate a Legii privind organizarea şi desfăşurarea alegerilor pentru autorităţile administraţiei publice locale şi a alegerilor pentru Camera Deputaţilor şi Senat din anul 2012, precum şi pentru modificarea şi completarea Titlului I al Legii nr. 35/2008 pentru alegerea Camerei Deputaţilor şi a Senatului şi pentru modificarea şi completarea Legii nr. 67/2004 pentru alegerea autorităţilor administraţiei publice locale, a Legii administraţiei publice locale 3 T. Toader, M. Safta, Dialogul judecătorilor constituţionali, Ed. Universul Juridic, Bucureşti, 2015, pp Publicată în M. Of. nr. 76 din 3 februarie Publicată în M. Of. nr. 353 din 28 mai Publicată în M. Of. nr. 90 din 3 februarie REVISTA DE DREPT CONSTITUŢIONAL 296
6 Repere legislative şi jurisprudenţiale privind votul prin corespondenţă nr. 215/2001 şi a Legii nr. 393/2004 privind Statutul aleşilor locali. Cu acel prilej, Curtea a reţinut în mod critic frecventele modificări ale legislaţiei electorale, observând că Legea nr. 35/2008 ( ) a fost modificată la două luni de la adoptarea de către Parlament prin O.U.G. nr. 66/2008 (...) şi la 5 luni de la adoptare prin O.U.G. nr. 97/2008 (...). Prin această din urmă ordonanţă au fost aduse 92 de modificări şi completări legii, în condiţiile în care legea adoptată iniţial de Parlament cu respectarea art. 75 şi art. 76 alin. (1) din Constituţie cuprindea 76 de articole şi o anexă referitoare la circumscripţiile electorale. Totodată, statuând că dreptul la alegeri libere impune respectarea unor exigenţe, între care şi aceea a stabilităţii normelor juridice în domeniul electoral, respectiv că stabilitatea acestor norme constituie o expresie a principiului securităţii juridice, instituit, implicit, de art. 1 alin. (5) din Constituţie, şi observând că modificarea legislativă intempestivă poate fi de natură să creeze dificultăţi suplimentare autorităţilor însărcinate cu aplicarea sa, sub aspectul adaptării la procedura nou-instituită şi operaţiunile de ordin tehnic pe care aceasta le presupune, respectiv că această reglementare este de natură să determine dificultăţi în exercitarea dreptului de vot, dificultăţi care pot avea ca efect, în cele din urmă, restrângerea exerciţiului acestui drept, Curtea a constatat neconstituţionalitatea legii criticate. Considerentele deciziei au avut în vedere şi Codul bunelor practici în materie electorală adoptat de către Comisia de la Veneţia, act în care se arată faptul că stabilitatea dreptului este un element important al credibilităţii procesului electoral, iar modificarea frecventă a normelor şi caracterul lor complex pot dezorienta alegătorul, respectiv că ceea ce trebuie evitat nu este atât modificarea sistemelor de scrutin, ci modificarea lor frecventă sau cu puţin timp (mai puţin de un an) înainte de alegeri. Referindu-se la considerentele Deciziei nr. 61/2010, Curtea a arătat din nou că actuala reglementare a sistemului electoral românesc prezintă o serie de imperfecţiuni şi, ca atare, se impune o reconsiderare a acesteia din perspectiva alegerilor parlamentare din anul 2012, care să asigure, sub toate aspectele, organizarea şi desfăşurarea unor alegeri democratice în România, subliniind necesitatea ca întreaga legislaţie electorală referitoare la alegerea Camerei Deputaţilor şi a Senatului, a Preşedintelui României, alegerile pentru Parlamentul European, precum şi la alegerea autorităţilor administraţiei publice locale să fie reexaminată, urmând a fi concentrată într-un cod electoral, ale cărui dispoziţii comune şi speciale să asigure, în concordanţă cu principiile constituţionale, organizarea unui scrutin democratic, corect şi transparent (Decizia nr. 51/2012). Toate aceste principii şi considerente sunt reluate prin Decizia nr. 682/2012, când Curtea a admis obiecţia de neconstituţionalitate şi a constatat că Legea privind modificarea şi completarea Legii nr. 35/2008 pentru alegerea Camerei Deputaţilor şi a Senatului şi pentru modificarea şi completarea Legii nr. 67/2004 pentru alegerea autorităţilor administraţiei publice locale, a Legii administraţiei publice locale nr. 215/2001 şi a Legii nr. 393/2004 privind Statutul aleşilor locali este neconstituţională. VI. Repere de drept comparat ACTUALITĂŢI CONSTITUŢIONALE 297
7 Tudorel TOADER Marieta SAFTA De exemplu, în Germania 7, Legea electorală federală reglementează votul prin corespondenţă, înţeles ca fiind metoda de exercitare a dreptului de vot în care buletinele de vot sunt transmise prin poştă către alegătorii din străinătate care s-au înregistrat, iar după completare sunt returnate, prin poştă, în ţară. Pot vota numai alegătorii care sunt înscrişi în registrul electoral sau deţin o carte de alegător. Pentru exercitarea votului prin corespondenţă, cetăţenii trebuie să formuleze o cerere de eliberare a unei cărţi de alegător. Cărţile de alegător se transmit la locul de reşedinţă al alegătorului, însoţite de următoarele documente necesare pentru exercitarea votului prin corespondenţă: un buletin de vot, un plic pentru buletinul de vot, un plic pentru returnarea corespondenţei, pe care sunt inscripţionate adresa la care trebuie trimis buletinul de vot, autoritatea locală sau municipală care a emis cartea de alegător, numărul cărţii de alegător sau al districtului electoral; un document de informare privind votul prin corespondenţă toate conform modelului oficial. Alegătorul transmite ofiţerului electoral al circumscripţiei la care este arondat în conformitate cu cartea de alegător pe care o deţine un plic oficial sigilat cuprinzând cartea de alegător semnată şi buletinul de vot care a fost introdus într-un alt plic sigilat. Plicul trebuie să ajungă la destinaţie până cel târziu ora 18 în ziua alegerilor. Pe cartea de alegător trebuie făcută menţiunea că buletinul de vot a fost marcat personal sau potrivit intenţiei alegătorului, menţiune ce ţine locul unui jurământ depus în faţa ofiţerului electoral de circumscripţie. Transmiterea se realizează prin orice serviciu de poşta agreat, anunţat oficial înaintea alegerilor. De asemenea, plicul cu documente poate fi înmânat şi unei autorităţi desemnate prin lege. Experienţele anilor electorali în ţări cu o mai îndelungată tradiţie în materie s-au reflectat în modificarea legislaţiei de referinţă, fiind deopotrivă utile ca repere. Astfel, de exemplu, cazul Mexicului, cele mai semnificative astfel de modificări se referă la simplificarea procedurii de vot, implementarea unui program de asistenţă şi eliminarea taxelor de expediere a corespondenţei privind votul. Ca rezultat al acestor modificări legislative, a crescut numărul votanţilor înregistraţi, al voturilor exprimate şi al celor valide 8. Sunt de menţionat şi reglementări menite să elimine dezavantajele votului prin corespondenţă, dezavantaje evidenţiate de criticii acestei modalităţi de exercitare a votului 9. Un asemenea dezavantaj îl constituie riscul ca buletinul de vot să nu ajungă la destinaţie la timp pentru a fi luat în calcul. De exemplu, în Australia şi în mai multe state din Statele Unite ale Americii, buletinele de vot prin corespondenţă sunt încă valabile şi luate în calcul, chiar dacă sunt primite după ziua alegerilor, într-un anumit interval de timp specificat. Un alt dezavantaj care a fost evidenţiat este dat de incertitudinea cu privire la 7 Sinteză realizată pe baza studiului Votul prin corespondenţă Studiu de caz Republica Federală Germană, publicat în Expert electoral nr. 4/2014, pp Pe larg, a se vedea Erika P. Salas Rueda, Mexico: a glance on its alternative voting models, în Expert electoral nr. 1/2015, pp. 6-23, disponibil pe Electoral_nr.1_din_2015.pdf. 9 Pe larg, pentru un studiu comparativ pentru parte dintre statele menţionate, a se vedea Henry S. Rojas, A Comparative Study of the Overseas Voting Laws and Systems of Selected Countries, disponibil pe pdf.usaid.gov/ pdf_docs/pnada596.pdf. REVISTA DE DREPT CONSTITUŢIONAL 298
8 Repere legislative şi jurisprudenţiale privind votul prin corespondenţă persoana care votează. De aceea, în unele state se impune ca cererea de înregistrare în calitate de alegător absent să fie legalizată, şi alte state solicită un martor pentru a semna plicul exterior, iar transmiterea plicului atestă că alegătorul a introdus buletinul de vot completat în plicul interior sigilat. În Canada, alegătorul este obligat să prezinte, împreună cu solicitarea de vot în absenţă din străinătate, o fotocopie a paşaportului sau a certificatului de naştere, ca dovadă a cetăţeniei canadiene. În Spania, dovada identităţii şi certificatul de includere în recensământul electoral trebuie să fie expediate împreună cu buletinul de vot prin corespondenţă. Legislaţia în materie a fost apreciată în mod diferit de instanţele de jurisdicţie constituţională. De exemplu, în Turcia, noile reglementări care au introdus votul prin corespondenţă au fost apreciate ca fiind incompatibile cu dispoziţiile Constituţiei. Astfel, Curtea a fost sesizată de principalul grup parlamentar de opoziţie să se pronunţe cu privire la conformitatea cu Constituţia a sintagmei votul prin corespondenţă, introdusă în legislaţia electorală. În motivarea sesizării s-a susţinut că votul prin corespondenţă face ca votanţii individuali să fie vulnerabili faţă de influenţa membrilor familiei şi a grupurilor sociale, cum ar fi comunităţile religioase sau etnice. De asemenea, grupul parlamentar a mai susţinut că votul prin corespondenţă este foarte expus fraudei electorale şi, ca rezultat, prevederile care îl reglementează contravin art. 2, art. 11, art. 67 şi art. 79 din Constituţie. Curtea Constituţională a reţinut că dreptul la vot este un drept constituţional care trebuie respectat, indiferent dacă un cetăţean trăieşte în ţara lui sau peste graniţă. Acest drept ar trebui totuşi să fie exercitat în conformitate cu principiile constituţionale, cum ar fi sufragiul liber, egal, secret, direct şi universal, precum şi numărarea publică a voturilor, principii prevăzute în art din Constituţia Turciei. Curtea a constatat neconstituţionalitatea sintagmei votul prin corespondenţă, în art. 94.A şi art. 94.B din Legea nr. 298 cu privire la principiile generale ale alegerilor şi registrul electoral, reţinând că votul prin corespondenţă reglementat de dispoziţiile contestate este departe de a garanta votul secret şi liber în alegeri, ceea ce contravine art. 67 din Constituţie (Decizia nr. E. 2008/33, K. 2008/133 din 29 mai ). O analiză detaliată a acestei modalităţi de vot a fost realizată de Tribunalul Constituţional din Polonia, astfel că vom evidenţia în cele ce urmează considerente din decizia pronunţată, în care s-a statuat asupra constituţionalităţii normelor criticate. În faţa Tribunalului constituţional polonez au fost formulate trei categorii de critici cât priveşte votul prin corespondenţă, respectiv: - votarea în afara secţiei de votare a unei comisii electorale de circumscripţie încalcă principiul votului secret (...); - trimiterea buletinelor de vot; petenţii au reţinut că intermediarii în procesul de trimitere a buletinelor de vot sunt instituţii poştale care îşi desfăşoară activitatea în străinătate, şi a căror eficienţă şi fiabilitate, inclusiv nivelul de protecţie a secretului corespondenţei şi a gradului de a fi «etanş», atunci când ne referim la persoane şi instituţii care pot fi interesate să denatureze rezultatele alegerilor din Polonia sau să încalce secretul acestora, inclusiv serviciile secrete, variază în diverse ţări (...). În aceste condiţii, autorităţile 10 Publicat la adresa ACTUALITĂŢI CONSTITUŢIONALE 299
9 Tudorel TOADER Marieta SAFTA publice din Polonia nu sunt în măsură să garanteze că buletinele de vot vor ajunge la timp la alegător şi vor fi livrate acestuia, că buletinul de vot aflat într-un plic retur va fi completat de alegătorul însuşi, iar conţinutul său nu va fi văzut de către nicio altă persoană în timpul transferului de la alegător la consul, că nu se va recurge la fraudă, constând în schimbarea conţinutului buletinului de vot sau înlocuirea acestuia, şi că, în cele din urmă, va ajunge la consul la timp (pp din cerere). Din aceste motive, petenţii au formulat concluzia că votul prin corespondenţă nu garantează exercitarea echitabilă a dreptului cetăţenilor la vot şi, astfel, este în contradicţie cu art. 62 alin. (1) din Constituţie; - în cadrul votului prin corespondenţă, buletinele de vot se completează cu cel puţin douăsprezece zile înainte de ziua alegerilor. Petenţii se referă la acest fenomen ca la un fals început al votării. Tribunalul a reţinut, în esenţă, următoarele: - cu privire la fundamentarea acestei modalităţi de exercitare a votului: Votul prin corespondenţă permite exprimarea voturilor de către alegătorii care locuiesc în străinătate şi care au frecvent probleme să ajungă la comisiile electorale de circumscripţie, din cauza distanţei de la acele comisii la locul lor de reşedinţă sau de şedere. (...) Metoda menţionată privind votul este admisă în multe state europene. Reglementările legale în acest sens relevă numeroase diferenţe. În unele state, votul prin corespondenţă este prevăzut numai pentru cetăţenii care locuiesc în străinătate (de exemplu, Italia sau Olanda), iar în altele, pentru cetăţenii care locuiesc în propria lor ţară, dar care, din diferite motive, nu pot vota personal la o secţie de votare din ţara lor (de exemplu, Germania sau Marea Britanie). De asemenea, există ţări care au renunţat complet la posibilitatea de a vota prin corespondenţă, care fusese introdusă în prealabil (de exemplu, Franţa în 1975). ( ). - cu privire la cadrul legal în materie: Problematica este tratată în Capitolul 8 din Codul Electoral, intitulat «Votul prin corespondenţă în districtele de votare constituite în străinătate». Din art. 62 din Codul Electoral rezultă că metoda menţionată privind votul este rezervată pentru un grup restrâns de alegători, adică cei care locuiesc în străinătate şi sunt înscrişi pe listele de alegători pregătite de consulul care are competenţă teritorială în acest sens. Votul prin corespondenţă are un caracter opţional, întrucât alegătorii care aparţin acelui grup îşi pot exprima, de asemenea, votul personal la o secţie de votare înfiinţată în afara graniţelor statului polonez. Intenţia de a vota prin corespondenţă trebuie să fie notificată de către alegători consulului care are competenţă teritorială, până în cea de-a cincisprezecea zi înainte de ziua alegerilor [art. 63 alin. (1) din Codul electoral]. Imediat după primirea buletinelor de vot de la comisia electorală competentă, dar nu mai târziu de cea de-a zecea zi înainte de ziua alegerilor, consulul trimite un pachet care conţine un plic retur adresat, un buletin de vot sau buletine de vot, un plic pentru buletinul de vot sau pentru buletinele de vot, o declaraţie privind votul personal şi în secret, precum şi instrucţiuni de votare [art. 65 alin. (1) din Codul electoral]. Sub titlul «adnotări» înscris pe lista de alegători, care corespunde înregistrării ultimului nume a unui alegător care şi-a exprimat intenţia de a-şi exprima votul prin corespondenţă, consulul adaugă informaţii despre trimiterea pachetului de vot alegătorului [art. 65 alin. (4) din Codul electoral]. Alegătorii care îşi exprimă votul prin corespondenţă, după completarea buletinelor de vot, pun documentele în plicurile pentru REVISTA DE DREPT CONSTITUŢIONAL 300
10 Repere legislative şi jurisprudenţiale privind votul prin corespondenţă buletinele de vot pe care le sigilează, iar apoi pun plicurile în plicurile retur împreună cu declaraţiile semnate şi le trimit pe cheltuiala lor la adresa consulului competent [art. 66 alin. (1) din Codul electoral]. Consulul trimite plicurile retur comisiei electorale competente de circumscripţie, nu mai târziu de cea de-a treia zi înainte de ziua alegerilor [art. 66 alin. (2) din Codul electoral]. Plicurile retur trimise de consul sunt introduse în cea de-a doua urnă, care este constituită exclusiv în acest scop. Plicurile retur transferate Comisiei electorale de circumscripţie după încheierea scrutinului sunt distruse fără a fi deschise. (...). - cu privire la prima critică formulată: În conformitate cu prima critică, votarea în afara unei secţii de votare încalcă principiul votului secret. Principiul menţionat implică faptul că nimeni altcineva, în afara alegătorilor înşişi, nu cunoaşte conţinutul deciziilor individuale privind votarea. Votul secret este o garanţie necesară de exprimare neîngrădită a preferinţelor electorale individuale. De asemenea, într-un anumit fel, acesta protejează alegătorii de posibilele efecte ale votului, indiferent dacă aceste efecte ar avea un caracter pozitiv sau negativ. Pentru alegători, votul secret este un drept, iar nu o obligaţie. (...) Tribunalul precizează că, în cazul votului prin corespondenţă, alegătorii sunt cei care devin obligaţi să garanteze secretul actului de vot. Obligaţia de a garanta secretul deciziei de vot exprimat este transferată de la alegător la consul, la momentul livrării buletinelor de vot către consul. O astfel de reglementare a procedurii de vot în afara secţiei de votare a unei comisii electorale de circumscripţie nu încalcă principiul votului secret, câtă vreme legiuitorul a indicat persoanele care sunt responsabile de punerea în aplicare a principiului menţionat în anumite etape ale procesului electoral şi a instituit mecanismul complex de mai sus, care garantează faptul că decizia de vot a alegătorului nu va fi dezvăluită terţilor. - cu privire la cea de-a doua critică formulată: O altă critică se referă la faptul că trimiterea buletinelor de vot prin intermediul serviciului poştal în străinătate, unde autorităţile poloneze nu pot efectua niciun control, nu garantează exercitarea fiabilă a drepturilor electorale active ale cetăţenilor, şi, astfel, aceasta este în contradicţie cu art. 62 alin. (1) din Constituţie. În opinia petiţionarilor, din cauza posibilelor nereguli şi fraude electorale care pot apărea în timpul trimiterii buletinelor de vot, e posibil ca rezultatul votului să nu reflecte preferinţele reale ale alegătorilor. Din formularea criticii rezultă că în opinia petenţilor simplul fapt de a trimite buletinele de vot pe teritoriul din afara jurisdicţiei Republicii Poloniei determină neconstituţionalitatea prevederilor contestate. Petenţii presupun a priori că, în această etapă a procesului electoral, vor exista nereguli pe care autorităţile poloneze nu vor putea să le evite sau să le neutralizeze. Prin urmare, acuzaţia menţionată se referă la domeniul de aplicare a dreptului, iar verificarea valabilităţii acuzaţiei necesită cunoştinţe cu privire la aplicarea dispoziţiilor contestate (...). Neregulile descoperite în timpul exercitării procedurii votului prin corespondenţă ar fi de importanţă numai în cazul în care acestea au avut loc astfel încât să determine o denaturare permanentă a acestor dispoziţii. În cazul de faţă, petiţionarii nu au demonstrat posibilitatea ca neregulile electorale să poată avea un astfel de rezultat. Astfel, prezumţia de constituţionalitate a prevederilor contestate nu a fost infirmată. - cea de-a treia critică formulată: Ultima critică se referă la faptul că, în cadrul votului prin corespondenţă, alegătorii îşi exprimă votul cu cel puţin câteva zile înainte de ziua ACTUALITĂŢI CONSTITUŢIONALE 301
11 Tudorel TOADER Marieta SAFTA alegerilor, ceea ce încalcă obligaţia de a organiza alegerile într-o singură zi [art. 98 alin. (2) şi (5), precum şi art. 128 alin. (2) din Constituţie]. În cazul votului prin corespondenţă, procedura de exprimare a voturilor se extinde într-adevăr în timp începând cu momentul trimiterii buletinului de vot de către consul, apoi completarea acestuia de către un alegător şi returnarea acestuia consulului, până la momentul introducerii acestuia într-o urnă de votare (împreună cu întregul plic retur). Această ultimă acţiune, deşi nu se realizează direct de către alegător, ci de membrii unei comisii electorale de circumscripţie, poate avea loc numai în ziua alegerilor. Datorită acestei proceduri extinse în timp pentru votul prin corespondenţă, ar trebui să se ia în considerare momentul din cadrul votului prin corespondenţă când alegătorii îşi exprimă votul pentru alegeri. Fără îndoială, alegătorii iau decizia prin completarea buletinelor de vot, scriind semnul «X» în căsuţa din stânga numelui candidatului sau candidaţilor. Completarea unui buletin de vot în mod corespunzător garantează validitatea votului; cu toate acestea, nu este o condiţie necesară pentru exprimarea votului. Într-adevăr, votul este exprimat în momentul introducerii buletinului de vot în urna de votare, dar pentru eficacitatea acţiunii este irelevant dacă buletinul de vot a fost completat sau nu. În cazul în care un alegător, personal, pune buletinul de vot necompletat în urna de votare, acest lucru va fi, de asemenea, o formă de exprimare a votului, deşi votul va fi considerat invalid în timpul procedurii de numărare a voturilor, efectuată de o comisie electorală de circumscripţie. Pe de altă parte, în cazul în care alegătorul completează buletinul de vot, iar apoi în loc să-l introducă în urna de vot îl distruge sau îl sustrage din secţia de votare, acest lucru nu va fi considerat ca o exprimare a votului în cadrul alegerilor. Din aceste motive, Tribunalul precizează că exprimarea voturilor în cadrul alegerilor nu are loc la momentul completării buletinelor de vot de către alegători, ci la momentul introducerii acestora în urna de votare. Regula menţionată este valabilă atât pentru alegătorii care votează la o secţie de votare, cât şi pentru alegătorii care votează prin corespondenţă. În cazul ultimelor acţiuni, acţiunea de completare a buletinelor de vot precede acţiunea de introducere a acestora în urna de votare. Cu toate acestea, ceea ce determină ca votul să fie exprimat este cea de-a doua acţiune, care are loc în ziua alegerilor. Acest lucru înseamnă că acuzaţia privind acţiunea de votare înainte de ziua alegerilor, în cazul alegătorilor care votează prin corespondenţă, este neîntemeiată (Decizia din 20 iulie , nr. ref. K 9/11 *1 ). Menţionăm şi o decizie a Curţii Constituţionale Federale din Germania, care surprinde dinamica modificărilor legislaţiei în materie, în sensul simplificării acesteia, urmând să cităm parte a rezumatului acesteia. În cauză, autorul sesizării susţinea că modificarea legislativă care a eliminat necesitatea motivării exprimării votului prin corespondenţă determină o lipsă de securitate împotriva falsificării şi riscul sporit împotriva exprimării, fără intenţie, de voturi invalide în buletinul de vot prin corespondenţă. În conformitate cu legea precedentă, o persoană putea primi buletinul de vot necesar pentru a-şi exprima votul prin corespondenţă doar dacă, în ziua alegerilor, se afla în afara circumscripţiei sale din motive importante, se mutase într-o altă 11 Extras, textul integral al deciziei este publicat la adresa REVISTA DE DREPT CONSTITUŢIONAL 302
12 Repere legislative şi jurisprudenţiale privind votul prin corespondenţă circumscripţie şi nu fusese încă înscris pe lista electorală a noii circumscripţii sau nu reuşise să ajungă la secţia de votare din motive profesionale sau din cauza unei boli, din cauza vârstei avansate, a unui handicap fizic sau din cauza stării sale fizice, sau se afla în imposibilitatea de a acţiona astfel fără dificultăţi considerabile. Cauzele solicitării de eliberare a unui buletin de vot trebuiau să fie motivate plauzibil. Curtea a reţinut că reglementarea votului prin corespondenţă are ca scop realizarea celei mai mari rate de participare electorală posibilă, prin urmare, slujeşte principiului alegerilor generale. De aceea a decis în mod repetat că votul prin corespondenţă este constituţional în mod justificat. Atunci când s-a modificat legea privind alegerile europene, legiuitorul (...) a reacţionat la creşterea mobilităţii societăţii de astăzi, precum şi la interesul mai mare privind stilul de viaţă individual. Acestea în scopul de a obţine cea mai mare rată posibilă de participare electorală. Potrivit legiuitorului, obligaţia de motivare în mod plauzibil a situaţiilor care împiedică alegătorii să voteze în persoană a fost practic inutilă. Având în vedere dorinţa scăzută de a vota într-o secţie de votare, este uşor de înţeles (...) că orice încercare de a întări cerinţele de motivare ori de a reglementa alte cerinţe pentru accesul la votul prin corespondenţă ar risca provocarea unei scăderi mai mari a ratei de participare la vot. (...) În prezent, nu există indicii că dispoziţiile existente ale legislaţiei electorale nu oferă o protecţie adecvată împotriva pericolelor care pot apărea prin punerea în aplicare a votului prin corespondenţă; respectiv pericole privind integritatea alegerilor şi pentru a avea alegeri exprimate în mod secret şi liber. La momentul reformării legii privind alegerile europene, legiuitorul a luat în considerare cerinţele constituţionale relevante (s.n.) (2 BvC 7/10 9 iulie ). 12 Rezumat disponibil la adresa ACTUALITĂŢI CONSTITUŢIONALE 303

References: Articolul 36
 Articolul 37
 articolul 16
 Articolul 38
 Articolul 3
 Articolul 39